Pikelių kapinių koplyčia

Pikelių kapinių koplyčia – katalikų koplyčia Mažeikių rajone, Židikų seniūnijoje, Pikelių miestelyje, 0,5 km į šiaurę nuo kelio , apie 1 km nuo Lietuvos ir Latvijos sienos. Koplyčia stovi Pikelių Švč. Trejybės parapijoje,Pikelių Švč. Trejybės parapija (dekanato inf.) veikiančiose kapinėse, kalnelyje prie tako, vedančio nuo mūrinių kapinių vartų. Koplyčia suremontuota, yra vertinga ir turi išliekamąją vertę, kaip paveldo objektas, įtrauktas į 2017 m. patvirtintą Mažeikių rajono lankytinų vietų sąrašą.Mažeikių rajono lankytinų vietų sąrašas. 64. Pikelių kapinių koplyčia

Istoriko Povilo Šverebo pastebėjimu, koplyčioje išlikę jos fundatorių herbai, o XVIII a. antroje pusėje pastatytas altorius – reikšmingas sakralinis kūrinys.Filmo kūrėjai pabandė prisiliesti prie turtingos Pikelių miestelio istorijos santarve.lt 2018-09-19

2019 m. pradėtas koplyčios remontas.Pikelių Mažeikių r. kapinių koplyčia 2021 youtube.com Pakeistos stogo sijos ir uždėta nauja danga, pakeistos durys, langai, sienos apkaltos dailylentėmis. Nuardžius stogą, rasta sudėtų laidotuvių vainikų, geležinių kryžių, antkapių detalių ir kitų vertybių. Jos perduotos saugojimui į Mažeikių muziejų. Sumanius restauruoti stogo kryžius, paaiškėjo, kad jie smarkiai surūdiję, prastos būklės. Ant stogo buvo įtaisyti tautodailininko, kalvio Virgilijaus Mikuckio nukalti kryžiai (kopijos), o senieji perduoti į muziejų. 2021 m. buvo remontuojamas koplyčios vidus: perklojamos grindys, atnaujinamas puošnus, koplyčios lubas remiantis altorius, sieninė tapyba.

 Šaltiniai 

 Nuorodos 

 Mažeikių rajono sakralas. Pikelių kapinės p. 386

Kategorija:Mažeikių rajono koplyčios